EkBass/fiwiki-20250220-pages-articles huggingface dataset:
Yi Sun-sin

Yi Sun-sin (; s. 28. huhtikuuta 1545 - 16. joulukuuta 1598) oli korealainen amiraali ja sotilaskenraali, joka oli kuuluisa voitoistaan Japanin laivastoa vastaan Japanin hyökkäyksen aikana. == Elämäkerta == === Varhainen elämä === Yi Sun-sin syntyi Soulissa 28. huhtikuuta 1545. Hänen perheensä piti pian muuttaa Asaniin Etelä-Chungcheongin maakuntaan. Vuonna 1576 sotilastutkintojen suorittamisen jälkeen Yi palveli eri armeija- ja laivastoasemilla tullakseen sotilasupseeriksi. Vaikka hänet erotettiin kahdesti väärin syytettynä kateellisten kollegoiden toimesta, vuonna 1591 hänet nimitettiin laivaston komentajaksi Jeollan maakuntaan. Laivaston komentajana hän keskittyi miehistönsä kouluttamiseen, varusteiden ja tarvikkeiden hankkimiseen sekä kuuluisan geobukseonin ("kilpikonnalaiva") kehittämiseen. Kilpikonnalaivaa pidetään historian ensimmäisenä panssarilaivana. Sen yläkansi oli peitetty panssarilevyillä suojaamaan miehistöä, ja levyihin kiinnitettiin piikkejä estämään vihollisia nousemasta laivaan. Yin valmistelujen tuloksena hänen joukkonsa, toisin kuin suurin osa Korean armeijasta, olivat valmiita taistelemaan, kun japanilaiset hyökkäsivät vuonna 1592. === Taisteluvoitot === Yin valmistelujen seurauksena hänen joukkonsa olivat valmiina taistelemaan kun japanilaiset hyökkäsivät vuonna 1592. Yin voitot Korean rannikolla katkaisivat tehokkaasti japanilaisten joukkojen yhteydet tarvikkeisiin ja vahvistuksiin. Vuonna 1593 Yi sai komennon koko Korean laivastosta, mutta rauhanneuvotteluiden jälkeen vuonna 1597 häntä syytettiin jälleen petollisuudesta ja hänet alennettiin yksinkertaiseksi sotilaaksi. Japanilaiset aloittivat sitten toisen hyökkäyksen ja onnistuivat tuhoamaan lähes koko Korean laivaston. Yi palautettiin komentajaksi jäljellä oleville aluksille ja voitti pian Japanin laivaston, palauttaen pian Korean ylivoiman merillä. Yi Sun-sin kuoli kun hän ajoi jahtaamaan perääntyviä japanilaisia joukkoja sodan lopuilla. Ilmeisesti häntä oltiin ammuttu hakapyssyllä. == Lähteet == Luokka:Vuonna 1545 syntyneet Luokka:Vuonna 1598 kuolleet Luokka:Korean historia Luokka:Joseon Luokka:Amiraalit
Rigische Novellen

Rigische Novellen oli Ruotsiin kuuluneessa Riiassa vuosina 1681–1710 ilmestynyt saksankielinen sanomalehti. Baltian maiden ensimmäinen tunnettu sanomalehti Rigische Montags (Donnerstags) Ordinari Post Zeitung perustettiin Riikaan syksyllä 1680, kun Ruotsin kuningas Kaarle XI oli kieltänyt ulkomailla ja paikallisesti julkaistujen sanomalehtien ja uutiskirjeiden levittämisen. Syynä tähän olivat Brandenburg-Preussiin kuuluneessa Königsbergissä julkaistun Königsbergs Donnerstags (Sonntags) Ordinari Post-Zeitungin leviäminen Riikaan, Skoonen sodan uutisoinnista saadut kokemukset ja itsevaltiuden aikakauteen siirtyminen. Privilegio uutisten vastaanottamiseen ja levittämiseen myönnettiin kenraalikuvernöörin sihteerille Christoph Prescherille, ja hänen toimittamansa lehden sensuroinnista vastasi kenraalikuvernöörin kanslia. Kahdesti viikossa ilmestyneen lehden sisältö ja ulkoasu muuttuivat maaliskuussa 1681, ja samalla se sai nimen Rigische Novellen. Vuosina 1684–1710 sen julkaisijana toimi Riian kaupunginoikeuden asessori Georg Ruvius. Lehden aineistoon perustuivat Vironmaan pääkaupungin Tallinnan sanomalehti Revalsche Post-Zeitung ja ilmeisesti myös Inkerinmaan hallintokaupungissa Narvassa ilmestynyt lehti. Rigische Novellenia voidaan näin pitää Ruotsin viranomaisten Baltiaa varten perustamana virallisena lehtenä, ja Tallinnan ja Narvan lehtiä sen lisensoituina jälkipainoksina. Tukholmassa sen vastine oli kerran viikossa ilmestynyt Ordinari Post- Tijdender. Nelisivuinen ja kaksipalstainen Rigische Novellen sisälsi tuon ajan sanomalehtien tapaan lähinnä ulkomaiden sotilaspoliittisia uutisia. Sen tärkeimpiä uutislähteitä olivat Hampurin ja Altonan lehdet, joiden tulo Riikaan kahdesti viikossa kesti yleensä 12–15 päivää. Lehden lukijoihin kuului riikalaisten lisäksi Liivinmaan, Vironmaan ja Narvan viranomaisia, sotilaita, pappeja, opettajia ja johtavia porvareita. ==Lähteet== ==Aiheesta muualla== * Rigische Montags (Donnerstags) Ordinari Post Zeitung digitoituna Bremenin valtion ja yliopiston kirjastossa * Rigische Novellen digitoituna Bremenin valtion ja yliopiston kirjastossa Luokka:Latvialaiset sanomalehdet
Selowin katekismus

Selowin katekismus (tai Selovin katekismus, van Selowin katekismus) viittaa vuonna 1644 julkaistuun suomenkieliseen katekismukseen, joka on kirjoitettu kyrillisillä kirjaimilla. Katekismuksen alkuperäinen otsikko on "катехис͛мꙋсъ э҆́ли се христилинень опьпи меиденъ ꙋскомъ пѧе кап͛палегиста нꙋорелъ ꙗ ѷѯикєр͛таисеⷧ҇ кан͛саль сан͛генъ тар͛пелиненъ." (katechismus, eli se : christillinen oppi meiden uskom päe kappalegista nuorel ja yxikertaisel kansal sangen tarpellinen.) Katekismuksen teksti on peräisin Petrus Bjuggin toimeenpanemasta katekismuksesta (joka taas pohjautuu Lutherin Vähään katekismukseen), ja kyrillisestä versiosta vastasi ilmeisesti tulkki Johannes Roselin. Selow viittaa teoksen painajaan, ruotsalaiseen (saksalaista alkuperää olevaan, vaikka myös hollantilaista alkuperää on vanhastaan esitetty) Peter van Selowiin (Peter Vanselow). Kyrillisen katekismuksen tarkoituksena oli toimia opetusmateriaalina Ruotsiin Stolbovan rauhassa vuonna 1617 liitettyjen alueiden suomenkielisille (oikeammin karjalankielisille) ortodokseille, joita pyrittiin luterilaistamaan 1600-luvulla. s. 33-35 ==Lähteet== ==Aiheesta muualla== * "Katechismus, eli se : christillinen oppi meiden uskom päe kappalegista nuorel ja yxikertaisel kansal sangen tarpellinen." Doriassa Luokka:1600-luvun kirjat Luokka:Katekismukset
Joseph Renggli

Joseph Renggli (16. heinäkuuta 1851 Luzern, Sveitsi – 1938 Netstal, Glarus, Sveitsi) oli sveitsiläinen insinööri, joka oli 25 vuotta Suomessa Nokia-yhtiön ja Finlaysonin palveluksessa.Kuolleita, Helsingin Sanomat, 20.11.1938, nro 314, s. 19, Kansalliskirjaston digitaaliset aineistotIngeniör Joseph Renggli, Suomen paperi- ja puutavaralehti, 30.11.1938, nro 22, s. 60, Kansalliskirjaston digitaaliset aineistot Renggli tuli Suomeen vuonna 1882 valmistuttuaan insinööriksi ja harjoiteltuaan Euroopan teollisuusmaissa. Hän palveli ensin kymmenen vuotta Nokia-yhtiössä ja oli sitten 15 vuotta yli- insinöörinä Finlaysonin tehtailla. Hän suunnitteli vuonna 1895 valmistuneen Finlaysonin pääkonttorin sisätilat ja vuonna 1885 Nokianvirran Tehdassaareen valmistuneet kolme punatiilistä paperikonesalia.Nokia-yhtiön juuret ovat täällä, luku Paperikonesalit Tehdassaareen Nokian kaupunki Rengglia pidettiin Nokialla originellina ja varsin monipuolisena, sillä hän huolehti myös henkilökunnan henkisestä hyvinvoinnista johtamalla kulttuuriharrastuksia.Nokian tehdäs ja sen kehitys 60 vuoden aikana, Tellisuuslehti nro 4 28.2.1930, s. 38 Hän palasi perheineen Sveitsiin, jossa hän kuoli syksyllä 1938. Rengglin puoliso oli englantilainen, mutta Suomen vuosien jälkeen perheen kotikielenä pysyi edelleen ruotsi.Dödsfall, Hufvudstadbladet 19.11.1938 == Lähteet == == Kirjallisuutta == * Olavi Toivola: Joseph Renggli. Sveitsiläinen monitaituri Nokialla ja Tampereella 1800-luvun lopussa. Tammerkoski 2008, nro 4, s. 24–28. Luokka:Sveitsiläiset insinöörit Luokka:Suomensveitsiläiset henkilöt Luokka:Vuonna 1851 syntyneet Luokka:Vuonna 1938 kuolleet
Jørgen Reenberg

Jørgen Reenberg (8. marraskuuta 1927 – 9. marraskuuta 2023) oli tanskalainen näyttelijä. Hän debytoi vuonna 1947 Kuninkaallisessa teatterissa, jossa hän pääosin teki uransa. Lisäksi Reenberg näytteli radiokuunnelmissa, televisiossa ja elokuvissa. Reenberg lopetti yli kuusikymmentä vuotta kestäneen uransa vuonna 2008. ==Yksityiselämä== Reenbergin vanhemmat olivat näyttelijät Holger Reenberg ja Ellen Carstensen Reenberg. Hän oli vuosina 1970–1978 naimisissa näyttelijä Ghita Nørbyn kanssa. ==Lähteet== ==Aiheesta muualla== Luokka:Tanskalaiset näyttelijät Luokka:Vuonna 1927 syntyneet Luokka:Vuonna 2023 kuolleet
Hasegawa Yoshimichi

Hasegawa Yoshimichi (1. lokakuuta 1850 Iwakuni – 27. tammikuuta 1924 Tokio) oli japanilainen sotamarsalkka ja poliitikko. Hasegawa syntyi 1. lokakuuta 1850 Iwakunissa. Hänen isänsä oli kenjutsumestari. Hasegawa palveli Chōshū- joukkojen alaisuudessa Boshin-sodan aikana tammikuusta maaliskuuhun 1868. Japanin keisarillisen armeijan muodostuessa vuonna 1871 Hasegawa määrättiin kapteeniksi. Vuonna 1877 hän oli mukana kukistamassa Satsuman kapinaa. Hän matkusti Ranskaan sotilasavustajana vuonna 1885 opiskelemaan sodankäynnin strategiaa, taktiikkaa ja varusteita. Palattuaan Japaniin seuraavana vuonna Hasegawa ylennettiin kenraalimajuriksi. Kiinan ja Japanin sodan aikana 1904-1905 Hasegawa johti joukkoja muun muassa Pjongjangin taistelussa 15. syyskuuta 1894. Venäjän ja Japanin sodan aikana Hasegawa taisteli ansioituneesti Jalujoen taistelussa ja hänet ylennettiin pian kenraaliksi kesäkuussa 1904. Hän oli Korean varuskunta-armeijan komentaja syyskuusta 1904 joulukuuhun 1908. Hasegawa nimitettiin Japanin keisarillisen armeijan esikunnan päälliköksi vuonna 1912. Vuonna 1915 Hasegawalle myönnettiin sotamarsalkan arvo. Lokakuusta 1916 lähtien hän toimi toisena Korean kenraalikuvernöörinä ja sai myöhemmin arvostelua sotilaallisesta lähestymistavastaan Maaliskuun 1. päivän liikeesseen. Hasegawa kuoli vuonna 1924. Hänen hautansa on Tokiossa. == Lähteet == == Aiheesta muualla == Luokka:Korean kenraalikuvernöörit Luokka:Japanin marsalkat Luokka:Japanilaiset poliitikot Luokka:Vuonna 1850 syntyneet Luokka:Vuonna 1924 kuolleet
Aasivissuit–Nipisat

Aasivissuit–Nipisat on kulttuurimaisema Grönlannin länsirannikon keskiosassa. Se on Unescon maailmanperintökohde vuodesta 2018. Alue sijaitsee avomeren reunalla. Se on noin 235 km pitkä ja 20 km leveä. Se ulottuu jäätiköltä merenrantaan ja on osa yhtä Grönlannin laajimmasta paljaan maan alueesta. Se on houkuttanut asukkaita tuhansien vuosien ajan, ja siellä on metsästetty sekä maalla että meressä eläviä nisäkkäitä. Arkeologisten löytöjen mukaan alueella on metsästetty 2500-luvulta eaa. nykypäivään asti. Alueella asuneet ja metsästäneet ihmiset ovat jättäneet sinne jälkiä asutuksesta, hautoja, varastoja ja rantapolkuja, ja sisämaan metsästysleirejä. Rauniot ja reitit kertovat elämäntavasta, jossa siirrytään saaliseläinten mukana vuodenaikojen vaihtuessa sisämaasta rannikolle ja takaisin. Nykyisin metsästysmaita käyttävät metsästäjät ja kalastajat Sarfannquitin kylästä, Kangeelussuaitista ja Sisimiutista. == Lähteet == Luokka:Unescon maailmanperintökohteet Tanskassa Luokka:Unescon maailmanperintökohteet Amerikassa Luokka:Grönlannin maantiede
Ganghwan välikohtaus

Ganghwan välikohtaus () oli aseellinen yhteenotto Joseon-dynastian ja Japanin välillä lähellä Ganghwan saarta 20. syyskuuta 1875. 云扬号事件 Baidu == Tausta == Ganghwan saari oli toiminut näyttämönä väkivaltaisille yhteenotoille korealaisvoimien ja ulkomaisten voimien välillä edellisen vuosikymmenen aikana. Vuonna 1866 saari joutui lyhytaikaiseen miehitykseen Ranskan retkikunnan toimesta, ja vuonna 1871 se oli amerikkalaisten retkikunnan hallussa. == Tapahtumat == Syyskuun 20. päivänä 1875 japanilaislaiva Unyō, jota komensi Inoue Yoshika, lähetettiin tutkimaan Korean rannikkoalueita. Japanin hallitus pyrki luomaan diplomaattiset suhteet Koreaan. Tutkiessaan Korean länsirannikkoa japanilaiset saapuivat maihin Ganghwa-saarella. Kun Korean linnoitus avasi tulen Unyōa kohtaan, japanilainen vastaus oli nopea. Pommitettuaan Korean linnoituksia japanilaiset sytyttivät tuleen useita taloja saarella sekä ottivat yhteen Korean joukkojen kanssa. Varustettuina moderneilla kivääreillä he voittivat nopeasti korealaiset, joilla oli vanhanaikaiset piippukiväärit, ja seurauksena oli, että 35 korealaissotilasta kuoli. Tieto tapahtumasta saavutti Tokion vasta 28. syyskuuta, mutta jo seuraavana päivänä Dajōkan päätti lähettää tykkihöyrylaivoja Busaniin suojellakseen siellä olevia japanilaisia asukkaita. Se myös aloitti harkinnan siitä, pitäisikö lähettää retkikunta Koreaan selvittämään tapahtunutta. Tapahtuman uhrien määrä Joseon-dynastiassa kirjattiin 35:ksi. Lisäksi 16 korealaista merivoimien sotilasta vangittiin Japanin toimesta. Tapahtuman jälkeen Japanin keisarillinen laivasto asetti saarron ja vaati virallista anteeksipyyntöä Joseonin hallitukselta. Asia ratkaistiin Ganghwan sopimuksen allekirjoituksella 27. helmikuuta 1876, mikä avasi Korean niemimaan japanilaiselle ja ulkomaiselle kaupalle. == Katso myös == * Donghak-kapina == Lähteet == == Aiheesta muualla == Luokka:Korean historia Luokka:Joseon Luokka:1875
Hasegawa (täsmennyssivu)

Hasegawa on ainakin seuraavien japanilaisten henkilöiden sukunimi: * Akira Hasegawa (s. 1934), fyysikko * Chiyono Hasegawa (1896–2011), pitkäikäinen henkilö * Emi Hasegawa s. (1986), alppihiihtäjä * Yoshimichi Hasegawa (1850–1924), marsalkka * Haruhisa Hasegawa (s. 1957), jalkapalloilija * Hozumi Hasegawa (s. 1980), nyrkkeilijä * Kakugyō Hasegawa (1500-l.), pappi * Kaori Hasegawa (s. 1972), muusikko * Katsutoshi Hasegawa (s. 1944), sumopainija * Kazuo Hasegawa (1908–1984), näyttelijä * Kazuyuki Hasegawa (s. 1948), karateka * Kenta Hasegawa (s. 1965), jalkapalloilija * Kiichi Hasegawa (1894–1944), amiraali * Kiyoshi Hasegawa (1883–1970), amiraali * Kiyoshi Hasegawa (1891–1980), taiteilija * Kyōko Hasegawa (s. 1978), malli ja näyttelijä * Kyūzō Hasegawa (1568–1593), taidemaalari * Tōhaku Hasegawa 1539–1610), taidemaalari * Tomoko Hasegawa, ampuja * Tsubasa Hasegawa (s. 1994), pikaluistelija * Yasuchika Hasegawa, yritysjohtaja * Yoshiyuki Hasegawa (s. 1969), jalkapalloilija * Yui Hasegawa (s. 1997), jalkapalloilija Se voi tarkoittaa myös seuraavia: * 3227 Hasegawa, asteroidi * Hasegawa, pienoismallivalmistaja * Hasegawa-koulukunta, 1500-luvun taidesuuntaus Japanissa
Islam Venäjällä

Islam Venäjällä on vähemmistön harjoittama, mutta myös suuri ja kasvava uskonto, jonka historia sen alueella on yli tuhat vuotta vanha. Venäjän päämufti, šeikki Ravil Gainutdin arvioi muslimiväestön olevan 25 miljoonaa vuonna 2018. Enemmistö muslimeista Venäjällä on hanafi-sunnalaisia. Iso osa Venäjän muslimeista asuu Moskovassa ja muilla suurkaupunkialueilla, kuten Pietarissa. Heitä löytyy myös paljon alueilta, jossa historiallisesti on asunut islamilaista väestöä, kuten Volga ja Pohjois-Kaukasia. Islam on valtion tukema uskonto Venäjällä. Vuosien 2005–2020 välillä Venäjän valtio käytti yli neljä miljoonaa ruplaa islamilaisen koulutuksen kehittämiseen. Vaikka presidentti Vladimir Putin on useasti puheissaan painottanut maan kristillisiä arvoja, on hän noteerannut myös "muut perinteiset uskonnot, jotka ovat keskeinen osa Venäjän identieettiä". Ruotsissa tapahtuneiden islaminvastaisten mielenosoitusten jälkeen Putin alleviivasi "Koraanin häpäisyn rangaistavaksi teoksi Venäjällä, niin perustuslain kuin rikoslain mukaan". Putin on todennut ortodoksisuuden olevan "lähempänä islamia kuin katolilaisuuden". The Washington Post -lehden mukaan Venäjän islamilaiset johtajat olivat erimielisiä Venäjän Syyrian miehityksestä, mutta suurin osa tuki tätä. Venäjän päämufti Talgat Tadžuddin sekä muut vaikutusvaltaiset muslimit Venäjällä tukivat Ukrainan hyökkäystä. Islamin asema merkittävänä venäläisenä uskontona ortodoksisen kristinuskon rinnalla juontaa juurensa Katariina Suuren aikakaudelleAnke von Kugelgen; Michael Kemper; Allen J. Frank, Muslim culture in Russia and Central Asia from the 18th to the early 20th centuries, vol. 2: Inter-Regional and Inter-Ethnic Relations, Berlin: Klaus Schwarz Verlag, s. 355–384,. Ensimmäinen sittemmin Venäjän maille perustettu islamilainen valtio oli Volgan Bulgaria, joka omaksui islamin vuonna 922. Alkujaan islam tuli Kaukasian alueelle Persian muslimivalloituksen aikaan 600-luvulla. == Asenteet muslimeja kohtaan == Pew Research Centerin vuonna 2019 tekemän tutkimuksen mukaan 76 % venäläisistä omasi positiivisen näkemyksen muslimeista. == Tunnettuja Venäjän muslimeja == * Muhammedžan Husainov – mufti * Islam Itljašev – laulaja * Ramzan Kadyrov – Tšetšenian päämies * Gabdennasyr Kursavi – imaami, teologi * Islam Mahatšev – vapaaottelija * Šihabetdin Mardžani – teologi, historioitsija * Habib Nurmagomedov – vapaaottelija * Kamil Samigullin – mufti * Šamil – imaami, sotapäällikkö ==Lähteet== ==Aiheesta muualla== * Cultures of Islam: Vernacular Traditions and Revisionist Interpretations across Russia *
Raskaudenajan tupakointi

Raskauden aikana tupakoinnin haitat voivat olla vakavia sekä äidille että kehittyvälle sikiölle. Tupakointi altistaa äidin ja sikiön monille haitallisille kemikaaleille, jotka voivat vaikuttaa sikiön kehitykseen ja terveyteen. Lapset, joiden äiti on tupakoinut raskauden aikana, voivat kohdata terveysongelmia varhaislapsuudesta aina aikuisuuteen saakka. Raskaana olevien naisten tulisi välttää tupakointia ja altistumista tupakansavulle raskauden aikana.https://www.terveyskirjasto.fi/odk00034 Tupakointi aiheuttaa ongelmia istukan verenkierrossa, mikä vaikuttaa sikiön ravinnonsaantiin ja kasvuun, tupakointi on liitetty korkeampaan keskenmenoriskiin. Tupakointi kasvattaa etisen istukan (placenta praevia) riskiä joka tarkoittaa, että kohdun alaosassa oleva istukka peittää osittain tai kokonaan kohdun kaulakanavan sisäsuun. Tupakoivilla äideillä on havaittu ennenaikaiseen synnytyksen riskiä, jolloin lapset ovat alttiimpia alhaiselle syntymäpainolle, mikä voi liittyä moniin terveysongelmiin vastasyntyneillä. Tupakointi voi myös aiheuttaa vastasyntyneellä hengitysvaikeuksia Tupakoinnilla voi olla haitallisia vaikutuksia sikiön aivojen kehitykseen, mikä voi johtaa oppimisvaikeuksiin ja käyttäytymisongelmiin myöhemmin elämässä.Jernman R. Loppuraskauden verenvuodot. Lääkärin tietokannat / Lääkärin käsikirja [online; vaatii käyttäjätunnuksen]. Kustannus Oy Duodecim == Lähteet == Luokka:Tupakointi Luokka:Raskaus ja synnytys
Benthochromis

Benthochromis on kirjoahventen (Cichlidae) heimoon kuuluva kalasuku. Siihen kuuluu kolme lajia, joita tavataan kotoperäisenä Tanganjikajärvessä. == Lajit == * Benthochromis horii Takahashi, 2008 * Benthochromis melanoides (Poll, 1984) – syväsulkahautoja * Benthochromis tricoti (Poll, 1948) – juovasulkahautoja == Lähteet == Luokka:Kirjoahvenet
Rina Sawayama

Rina Sawayama (s. 16. elokuuta 1990) on japanilais-brittiläinen laulaja, näyttelijä ja malli. Sawayama syntyi Niigatassa ja muutti Lontooseen viisivuotiaana. Hän on julkaissut kaksi albumia: Sawayaman vuonna 2020 ja albumin Hold the Girl vuonna 2022. Hän on myös esiintynyt elokuvassa John Wick: Chapter 4 (2023). == Diskografia == * Sawayama (2020) * Hold the Girl (2022) == Filmografia == === Elokuvat === * John Wick: Chapter 4 (2023) === Televisio === * Turn up Charlie (2019) == Aiheesta muualla == * Luokka:Japanilaiset laulajat Luokka:Japanilaiset näyttelijät Luokka:Brittiläiset laulajat Luokka:Brittiläiset näyttelijät Luokka:Vuonna 1990 syntyneet Luokka:Elävät henkilöt
Bahai-usko Suomessa

Bahai-usko on vähemmistöuskonto Suomessa, johon se saapui 1900-luvulla. == Historia == Bahai-usko tuli Suomeen eri lähteiden mukaan 1920-luvullaHeino 1997, s. 311. tai 1930-luvun lopulla amerikansuomalaisten mukana.Ketola, s. 233. Säännöllinen toiminta aloitettiin vuonna 1938, mutta ensimmäinen järjestö, Helsingin Bahai Seura ry, perustettiin vuonna 1952. Vielä tässä vaiheessa useimmat jäsenet eivät ajatelleet järjestöä erillisenä uskontona. 1960-luvun alussa perustettiin paikallishallinnot Tampereelle, Lahteen ja Turkuun, ja valtakunnallinen seura rekisteröitiin uskonnolliseksi yhdyskunnaksi vuonna 1963 nimellä Suomen Bahai-yhdyskunta. 1970-luvulla yhdyskunta aloitti aktiivisen lähetystyön muun muassa lentolehtisin ja musiikkiryhmien esityksillä, ja yhdyskunnan jäsenmäärä kaksinkertaistui vuosien 1972 ja 1973 aikana. == Nykyään == Vuonna 2020 yhteiskunnalla oli 653 jäsentä. Suomen Bahai-yhdyskunnan ei-uskonnollisia yhteistyökumppaneita ovat olleet mm. Mannerheimin Lastensuojeluliitto, Suomen YK-liitto, Suomen Punainen Risti ja Unicef. Tunnettuja suomalaisia bahaita: * Arman Alizad (vaatturi ja juontaja) * Aram Aflatuni (juontaja-toimittaja) * Soheila Mikkonen (bahai- yhteisön tiedottaja ja toimittaja) == Lähteet == * * === Viitteet === Suomessa Luokka:Uudet uskonnolliset liikkeet Suomessa
Otto (Itävallan arkkiherttua)

thumb|Arkkiherttua Otto 1890-luvulla. Otto (Otto Franz Joseph;Svensk rikskalender 1909, s. 32 Runeberg.org. Viitattu 12.11.2023. 21\. huhtikuuta 1865 Graz – 1. marraskuuta 1906 Wien)Martin Mutschlechner: Otto The World of the Habsburgs. Viitattu 12.11.2023. oli Itävallan arkkiherttua ja Itävalta- Unkarin viimeisen keisarin Kaarle I:n isä. == Suku ja avioliitto == Oton vanhemmat olivat arkkiherttua Kaarle Ludvig ja tämän toinen vaimo, Molempain Sisiliain prinsessa Maria Annunziata.Martin Mutschlechner: Archduke Karl Ludwig: Marriage and family The World of the Habsburgs. Viitattu 11.7.2020. Keisari Frans Joosef oli Oton setä.Martin Mutschlechner: Otto, the ‘handsome archduke’ The World of the Habsburgs. Viitattu 12.11.2023. Frans Joosefin ainoan pojan Rudolfin tehtyä itsemurhan vuonna 1889 kruununperijäksi tuli ensin Kaarle Ludvig ja tämän kuoltua Oton vanhempi veli Frans Ferdinand. Oton muita sisaruksia olivat olivat arkkiherttua Ferdinand Kaarle, Württembergin herttuatar Margarethe Sofie ja Liechtensteinin ruhtinatar Elisabet Amalie. Otto nai vuonna 1886 Saksin prinsessa Maria Josefan, kuningas Yrjön tyttären. Heille syntyi kaksi poikaa: tuleva keisari Kaarle (Karl Franz Joseph, 1887–1922) ja arkkiherttua Maximilian Eugen Ludwig (1895–1952). Kruunun odotettiin ennen pitkää periytyvän Otolle tai hänen lapsilleen, sillä Frans Ferdinand oli nuorena sairaalloinen ja myöhemmin morganaattisessa avioliitossa, joten tämän lapset eivät voineet periä kruunua.Otto, Erzhg. von Österr. (1865-1906), Feldmarschalleutnant Österreichisches Biographisches Lexikon (1977). Viitattu 12.11.2023.Martin Mutschlechner: Emperor Karl – childhood, education and family The World of the Habsburgs. Viitattu 12.11.2023. == Sotilasura, maine ja kuolema == Otto palveli vuodesta 1880 upseerina Itävalta-Unkarin ratsuväessä ja oli vuodesta 1896 10. ratsuväkiprikaatin komentaja. Hän sai vuonna 1894 everstin, vuonna 1896 kenraalimajurin, vuonna 1899 sotamarsalkkaluutnantin ja vuonna 1905 ratsuväenkenraalin sotilasarvon. Vuonna 1904 Otto nimitettiin ratsuväen ylitarkastajaksi, mutta hän ei sairauden vuoksi hoitanut virkaa. Otto tunnettiin lempinimellä ”komea arkkiherttua”. Hänen elostelunsa ja avioliiton ulkopuoliset suhteensa nostattivat useita skandaaleja ja hänen holtiton käytöksensä eräissä hautajaisissa johti jopa parlamenttikyselyyn. Hänellä oli useita aviottomia lapsia, joista osan hän tunnusti. Hänellä oli esimerkiksi poika balettitanssija Marie Schleinzerin ja tytär laulaja Louise Robinsonin kanssa. Kuppaa sairastanut Otto vietti viimeiset vuotensa rakastajattarensa Robinsonin kanssa syrjässä julkisuudesta Wienin esikaupungissa Döblingissä. Otto kuoli vain 41-vuotiaana. Frans Ferdinandin kuoltua Oton pojasta Kaarlesta tuli vuonna 1914 kruununprinssi ja vuonna 1916 keisari Kaarle I. ==Lähteet== ==Aiheesta muualla== Luokka:Itävallan arkkiherttuat Luokka:Habsburgin hallitsijasuku Luokka:Itävaltalaiset kenraalit Luokka:Vuonna 1865 syntyneet Luokka:Vuonna 1906 kuolleet
Walter Rauschenbusch

Walter Rauschenbusch (4. lokakuuta 1861 Rochester, New York – 25. heinäkuuta 1918 Rochester, New York) oli yhdysvaltalainen pappi ja teologian professori. Rauschenbusch tunnetaan sosiaalisen evankeliumin liikkeen Yhdysvaltalaisena johtajana. Rauschenbuschin kirja Christianity and the Social Crisis oli myydyin uskonnollinen kirja vuonna 1907 ja sitä myytiin kaikkiaan 50 000 kappaletta. == Henkilöhistoria == Rauschenbusch syntyi Rochesterissa luterilaisuuteen kääntyneeseen saksalaiseen baptistiperheeseen. Rauschenbusch opiskeli ensin Saksassa ja myöhemmin Yhydsvalloissa. Vuonna 1885 hänestä tuli saksalaisen Second Baptist Church of New Yorkin pastori. Nuori pietistinen kohtasi Hell's Kitchenin alueella paljon sosiaalisia ongelmia. Tästä sai alkunsa sosiaalisen evankeliumin muotoutuminen ja hän uskoi sosiaalisen työn olevan myös Kristuksen työtä. == Sosiaalinen evankeliumi == Rauschenbusch pyrki yhdistämään evankelisen intohimon sosiaaliseen tietoisuuteen. Rauschenbusch omaksui kriittisen lähestymistavan Raamattuun ja samaistui liberaaleihin teologeihin, kuten Albrecht Ritschliin ja Adolf Harnackiin. Rauschenbusch kokosi näkemyksensä uskonnosta ja tieteestä, vanhurskaudesta ja sosiaalisesta työstä, kristinuskosta ja kulttuurista Jumalan valtakunta- käsitteen alle. Rauschen busch oli optimisti. Hän ei uskonut, että yhteiskunta voisi tulla täydelliseksi, mutta näki ihmiskunnan edistyvän kohti valtakuntaa. Rauschenbusch hyväksyi sosialismin pitäen sosialistien vastauksia käytännöllisimpinä aikansa kysymyksiin. Rauschenbusch työskenteli uuden ajattelun sovellutuksien parissa yhdessä muiden nuorten baptistipappien kanssa, jotka tunnettiin Brotherhood of the Kingdomina. Vuonna 1897 hän aloitti luennoimisen Rochesterin teologisessa seminaarissa sosiaalisista teemoista. Christianity and the Social Crisis (1907) toi hänen ajattelulleen suuremman yleisön. Viimeisen kymmenen vuoden aikana Rauschenbusch kirjoitti lisää ja kävi jatkuvaa vuoropuhelua. == Yhteiskunnallinen vaikutus == Rauschenbuschilla ja muilla sosiaalisen evankeliumin papeilla oli merkittävä vaikutus vuonna 1901 perustetussa Yhdysvaltain sosialistipuolueessa. Raushcenbusch ei tosin liittynyt puolueen jäseneksi. == Lähteet == Luokka:Yhdysvaltalaiset papit Luokka:Vuonna 1861 syntyneet Luokka:Vuonna 1918 kuolleet
Crystal Bay Township

Crystal Bay Township on kunta (township) Yhdysvalloissa Minnesotan osavaltiossa. Sen väkiluku oli 435 vuonna 2020. Kunta sijaitsee Laken piirikunnassa. Crystal Bay Township perustettiin vuonna 1904 ja nimettiin Crystal Bayn mukaan. Finland sijaitsee Crystal Bay Townshipissä. == Väestö == Vuonna 2020 Crystal Bay Townshipin 435 asukkaasta valkoisia oli 94,3 % ja alkuperäisasukkaita 0,5 %. Asukkaista 1,4 % kuului johonkin muuhun rotuun ja 3,9 % asukkaista kuului kahteen tai useampaan rotuun. 0,9 % asukkaista oli hispaanoja tai latinoja. Asukkaista 6,8 % puhui kotonaan jotain muuta kieltä kuin englantia. == Lähteet == Luokka:Minnesotan kunnat
Rahkamo

Rahkamo on sukunimi, joka on muun muassa seuraavilla suomalaisilla henkilöillä: * Kari Rahkamo (1933–2023), poliitikko (Kok.), Helsingin kaupunginjohtaja 1991–1996, diplomi-insinööri ja kolmiloikkaaja * Susanna Rahkamo (s. 1965), taitoluistelija ja urheilujohtaja, Kari Rahkamon tytär
Roll Away the Stone

Roll Away the Stone on brittiläisen Mott the Hoople -yhtyeen vuonna 1973 singlenä julkaistu musiikkikappale, jonka kirjoitti Ian Hunter. Seuraavana vuonna se julkaistiin myös yhtyeen studioalbumilla The Hoople. Kappaleessa on vaikutteita The Ronettes -yhtyeeltä ja Phil Spectorin tuotantotyylistä. Kappale nousi Britanniassa listasijalle kahdeksan. Sitä myytiin enemmän kuin yhtyeen aiempaa menestyssingleä ”All the Young Dudes”, ja siitä myönnettiin yhtyeelle hopealevy. Saksan liittotasavallassa ”Roll Away the Stone” ylsi sijalle 25. Albumilla julkaistu versio eroaa hieman alkuperäisestä singleversiosta, jossa soolokitaraa soitti Mick Ralphs. Uusi kitaristi Ariel Bender soitti alkuperäisen pohjaraidan päälle uuden soolokitaraosuuden.Devine 1998, s. 207. Ralphsin soittama alkuperäinen rytmikitaraosuus jätettiin kuitenkin paikalleen.Mott the Hoople: The Hoople -vinyylialbumin liitteen tiedot (CBS 69062) 1974. Lisäksi Lynsey de Paul lausui uuden puheosuuden. Singlen B-puolen kappale on ”Where Do You All Come From”, jonka Hunter oli kirjoittanut jo vuonna 1971. Nyt se merkittiin koko yhtyeen tekemäksi ja äänitettiin studiolivenä. == Lähteet == * === Viitteet === == Aiheesta muualla == *Kappaleen sanoitukset (Hunter-mott.com) Luokka:Mott the Hooplen kappaleet Luokka:Vuoden 1973 kappaleet
117 (luku)

117 (sataseitsemäntoista) on luonnollinen luku, jota edeltää luku 116 ja seuraa luku 118. == Matematiikassa == * 117 on yhdistetty luku. * 117 on vajaa luku. * 117 on viisikulmioluku. * 117 on palindromi senaarijärjestelmässä (3136). * 117 on Harshad-luku kymmenjärjestelmässä: 117 = 13 \cdot (1+1+7). * 117 on Harshad-luku viisijärjestelmässä: 117 = 432_5 = 13 \cdot (4+3+2). * 117 kuuluu Moranin lukuihin, koska se jaettuna numeroidensa summalla on alkuluku. * 117 on kolmanneksi pienin pariton luonnollinen luku, jonka tekijöiden summa on suurempi kuin sitä seuraavalla luonnollisella luvulla (118). * 117 on neljänneksi pienin pariton luonnollinen luku, jolla on enemmän tekijöitä kuin sitä seuraavalla luonnollisella luvulla (118). * 117 voidaan muodostaa kolmen eri positiivisen neliöluvun summana kahdella tavalla: 10^2+4^2+1^2 tai 8^2+7^2+2^2. * 117 voidaan muodostaa kahden positiivisen kuutioluvun erotuksena: 5^3-2^3. * 117 on pienin yhdistetty luku, jonka itseään pienempien ja yhtä suurempien tekijöiden summa (64 = 8^2) ja itseään pienempien tekijöiden tulo (13\ 689 = 117^2) ovat molemmat neliölukuja. * Pienimmän mahdollisen tetraedrin, jonka särmien pituudet, tahkojen pinta-alat ja tilavuus ovat kaikki kokonaislukuja, pisimmän särmän pituus on 117.Perfect pyramids, sivu 9 * Pienimmän Eulerin tiilen yhden särmän pituus on 117. == Luonnontieteissä == * Alkuaineiden jaksollisessa järjestelmässä 117 on tennessiinin järjestysluku. * Tina-117 on tinan vakaa isotooppi. * Platina-195 on platinan vakaa ja luonnossa yleisin isotooppi. Sen neutroniluku on 117. * 117 Lomia on asteroidi. == Muissa yhteyksissä == * Eurooppatie E117 kulkee Venäjän ja Iranin välillä. * Lockheed F-117 Nighthawk on amerikkalainen häivelentokone. * Halo-videopelisarjan päähenkilö Master Chief tunnetaan myös nimillä SPARTAN-117 ja John-117. == Lähteet == == Aiheesta muualla == Luokka:Luonnolliset luvut
Pekka Aalto (teollisuusneuvos)

Pekka Kalevi Aalto (7. heinäkuuta 1929 Tampere – 11. syyskuuta 2020 Tampere) oli suomalainen rakennusmestari ja ilmastointialan yrittäjä ja yritysjohtaja, joka sai teollisuusneuvoksen arvonimen. Viitattu 13.11.2023. Aallon vanhemmat olivat toimitusjohtaja, rakennusmestari Väinö Arvid Aalto ja Elli Pietilä. Aalto valmistui rakennusmestariksi Tampereen teknillisen koulun talonrakennuksen opintosuunnalta 1953. Hän oli isänsä perustaman Koja Oy:n palveluksessa 1949–1952, Tampereen seudun markkinointivastaava 1952–1962, myyntipäällikkö 1962–1967 ja toimitusjohtaja 1968–1988. Yhtiön hallituksen jäsen hän oli vuodesta 1952 vuoteen 2005 asti ja toimi myös hallituksen puheenjohtajana. Aallolla oli myös useita teollisuuden, liike-elämän ja muita luottamustoimia. Teollisuusneuvoksen arvonimen hän sai 1986. (ei-vapaa) == Lähteet == Luokka:Suomalaiset rakennusmestarit Luokka:Suomalaiset yritysjohtajat Luokka:Suomalaiset yrittäjät Luokka:Vuonna 1929 syntyneet Luokka:Vuonna 2020 kuolleet
Utsjoen kirkonkylä

Utsjoen kirkonkylä () eli Utsjoki () on Utsjoen kunnan taajama ja kuntakeskus, joka sijaitsee Suomen ja Norjan rajalla virtaavan Tenojoen varrella. Vuoden 2015 lopussa taajamassa oli 319 asukasta. Kirkonkylän palveluihin lukeutuu muun muassa Postin ja Osuuspankin konttorit sekä Lapin pelastuslaitoksen paloasema. Kylästä löytyy myös Uulan Säästö -tavaratalo, kahvilana ja matkailuinfona toimiva Kylätalo Giisá, Pub Rastigaisa -ravintola ja Hotelli Utsjoki.Uulan SäästöKylätalo GiisáPub Rastigaisa Hotelli Utsjoki ==Katso myös== * Nuorgam ==Lähteet== ==Aiheesta muualla== * Utsjoen kirkonkylä Luokka:Utsjoen kylät Utsjoki Utsjoki
Union Nationale Monégasque

Union Nationale Monégasque (lyh. UNM) on monacolainen liberaalikonservatiivinen ja euroskeptinen puolue. Se perustettiin 17. lokakuuta 2022, kun kolme monacolaista puoluetta (Primo!, Horizon Monaco ja Union Monégasque) perustivat yhteisen listan tuleviin parlamenttivaaleihin. Nämä edustivat 23 edustajaa maan 24-paikkaisessa parlamentissa. Puolue osallistui vuoden 2023 vaaleihin ja voitti kaikki paikat kansallisneuvostossa. Puolueen johtajana toimii Brigitte Boccone-Pagès. == Lähteet == Luokka:Monacon puolueet Luokka:Liberaalikonservatistiset puolueet
Corpo della Gendarmeria

Corpo della Gendarmeria on Vatikaanivaltion santarmilaitos, joka vastaa turvallisuudesta ja järjestyksenpidosta. Corpo della Gendarmeria perustettiin vuonna 1816, ja se koostuu noin 130 poliisista, jotka ovat päteviä suorittamaan erilaisia turvallisuustehtäviä. Poliisien vastuualueisiin kuuluvat muun muassa liikenteenvalvonta, rajavalvonta, rikostutkinta, yleinen järjestyksenpito ja kiinteistöjen turvallisuus. Corpo della Gendarmeria osallistuu myös erilaisiin turvallisuustapahtumiin ja seremonioihin. Vaikka paavin henkilökohtaisesta suojelusta vastaa ensisijaisesti Sveitsiläiskaarti, huolehtii Corpo della Gendarmeria järjestyksestä niissä tilaisuuksissa, kokouksissa ja seremonioissa, joissa paavi on läsnä. Italiassa ja muissa maissa tämä tapahtuu yhteistyössä paikallisten poliisiviranomaisten kanssa. Poliisivoimiin voivat pyrkiä vähintään 178 cm pitkät, naimattomat katoliset miehet, joilla on oman seurakunnan suosituskirje. Corpo della Gendarmeriassa on kaksi erikoisyksikköä, nopean toiminnan ryhmä (Gruppo Intervento Rapido; G.I.R.) ja sabotaasin torjuntayksikkö (Unità Antisabotaggio). Corpo della Gendarmerian osana toimii myös Interpolin Vatikaanin kaupungin kansallinen keskustoimisto. Sen tehtävänä on kerätä ja jakaa asiaankuuluvaa tietoa rikollisuudesta ja turvallisuudesta Interpolin kanssa, jonka täysjäsen Vatikaani on ollut vuodesta 2008 lähtien. Corpo della Gendarmerian suojeluspyhimys on arkkienkeli Mikael. == Lähteet == Luokka:Poliisitoimi maittain Luokka:Vatikaanivaltio
Pekka Aalto

Pekka Aalto -nimisiä henkilöitä ovat: * Pekka Aalto (1897–1941), vienankarjalainen kirjailija * Pekka Aalto (1929–2020), suomalainen rakennusmestari, ilmastointialan yrittäjä ja teollisuusneuvos * Pekka Aalto (s. 1970), suomalainen kestävyysjuoksija.
Batymetria

Batymetria on meren tai pintavesimuodostuman syvyyden mittaamista, jota hyödynnetään hydrologiassa, ympäristötieteissä ja ympäristönsuojelussa. Vesistön batymetria kuvaa vesistön muotoa veden alla ja vastaa maalla topografiaa. Batymetriassa käytetään apuna muun muassa laser-keilausta. == Lähteet == Luokka:Hydrologia
Veli-Mikko Niemi

Veli-Mikko Niemi (s. 1961 Helsinki) on suomalainen virkamies. Niemi on toiminut elokuusta 2022 lähtien Sosiaali- ja terveysministeriön kansliapäällikkönä. Hänen virkakautensa kestää viisi vuotta. Koulutukseltaan Niemi on eläinlääketieteen lisensiaatti. Aikaisemmin Niemi on toiminut STM:n osastopäällikkönä, ylijohtajana ja kansainvälisten asioiden yksikön päällikkönä sekä hyvinvoinnin ja terveyden edistämisen osaston osastopäällikkönä. Niemi on toiminut maa- ja metsätalousministeriössä elintarviketurvallisuusjohtajana ja apulaisosastopäällikkönä sekä ministeriöiden ja Euroopan komission asiantuntijatehtävissä. == Lähteet == Luokka:Sosiaali- ja terveysministeriön kansliapäälliköt Luokka:Vuonna 1961 syntyneet Luokka:Elävät henkilöt
Telia Cygate

Telia Cygate Oy on Telia Company -konserniin kuuluva IT-yritys, jolla on Suomessa noin 550 työntekijää. Yrityksen pääkonttori sijaitsee Helsingin Pasilassa Mall of Triplan yhteydessä. Yritys on perustettu vuonna 1989 nimellä Cygate Oy, ja ennen nykyistä sijaintiaan se toimi pitkään Helsingin Oulunkylässä Perkiöntiellä. Yrityksellä on useita toimipisteitä ympäri Suomea, mm. Turussa, Tampereella, Jyväskylässä ja Oulussa. Yrityksen asiakkaina on mm. yksityisiä yrityksiä sekä julkishallinnon toimijoita. Telia Cygate toimittaa asiakkailleen IT-palveluita sekä -laitteita. Vuonna 2022 yrityksen liikevaihto oli noin 113 miljoonaa euroa ja yrityksen toimitusjohtajana toimii Matti Eloholma Vuonna 2023 Telia Inmics-Nebulan liiketoiminta sulautettiin Telia Cygate Oy:öön. == Lähteet == Luokka:Telia Company
Terfenyyli

Terfenyyli (C18H14) on aromaattisiin hiilivetyihin kuuluva orgaaninen yhdiste. Yhdisteellä on kolme ominaisuuksiltaan muistuttavaa isomeeriä, jotka ovat o-terfenyyli, m-terfenyyli ja p-terfenyyli. Yhdistettä voidaan käyttää muun muassa seoksena lämmönsiirtonesteinä ja lämmönsiirtonesteiden valmistukseen.Quentin E. Thompson: "Biphenyl and Terphenyls", teoksessa Kirk- Othmer Encyclopedia of Chemical Technology, John Wiley & Sons, New York, 2000.Roland Schmidt, Karl Griesbaum, Arno Behr, Dieter Biedenkapp, Heinz- Werner Voges, Dorothea Garbe, Christian Paetz, Gerd Collin, Dieter Mayer & Hartmut Höke: "Hydrocarbons", teoksessa Ullmann's Encyclopedia of Industrial Chemistry, John Wiley & Sons, New York, 2014. ==Ominaisuudet== Terfenyylin isomeerit ovat huoneenlämpötilassa värittömiä kiteisiä aineita. Epäpuhtauksien vuoksi ne ovat usein kellertäviä. Yhdiste ei käytännöllisesti katsoen liukene veteen, mutta liukenee orgaanisiin liuottimiin kuten etanoliin tai dietyylieetteriin. Liukoisuus orgaanisiin liuottimiin riippuu kuitenkin isomeerista. Terfenyylin isomeerit reagoivat elektrofiilisilla aromaattisilla substituutioilla kuten halogenointi- tai nitrausreaktioilla. Substituutioreaktio voi tapahtua isomeerista riippuen yhteen, kahteen, kolmeen tai neljään asemaan. Terfenyyli on ärsyttävää ja siheuttaa kurkkukipua, yskää ja ihon punoitusta. Viitattu 13.11.2023 Isomeeri o-terfenyyli m-terfenyyli p-terfenyyli Rakenne Tiheys 1,14 g/cm3 1,164 g/cm3 1,236 g/cm3 Sulamispiste 56,2 °C 87,5 °C 212,7 °C Kiehumispiste 332 °C 365 °C 372 °C Liukoisuus veteen (mg/l, 25 °C) 1,239 1,511 0,01796 == Valmistus ja käyttö == Terfenyyliä valmistetaan bifenyylin tavoin kuumentamalla bentseeniä noin 500 °C:n lämpötilaan. Pienet määrät metanolia, etanolia tai asetonia edistävät reaktiota. Reaktiossa muodostuu isomeerien seos, jossa on usein noin 49 % m-terfenyyliä, 23 % p-terfenyyliä ja 8 % o-terfenyyliä. Riittävästi muista eroavan kiehumispisteensä vuoksi o-terfenyyli voidaan erottaa tislaamalla. Kaksi muuta isomeeria erotetaan toisistaan kiteyttämällä. Useimmiten erotusta ei tehdä. Terfenyylin isomeerien seosta käytetään lämmönsiirtonesteinä esimerkiksi ydinreaktoreissa. Terfenyyleistä vlmistetaan vedytettyjä tai kloorattuja johdannaisia, joita käytetään myös lämmönsiirtonesteinä. Terfenyyleistä tehdään myös voiteluaineita. Puhtaista isomeereista m-terfenyyliä käytetään painovärien valmistamiseen ja p-terfenyyliä lasereissa. == Lähteet == Luokka:Aromaattiset hiilivedyt
Siltaveljet

Siltaveljet () oli Etelä-Ranskassa uskonnollinen veljeskunta, joka harrasti siltojen, lauttojen, vierasmajojen rakentamista. Veljeskunnan säännöt vahvistettiin 1189. Se hajotettiin 1460.Siltaveljet, Tietosanakirja. Osa 8, palsta 1344. Tietosanakirja-osakeyhtiö 1917 == Lähteet == Luokka:Katoliset järjestöt Luokka:Katolinen kirkko Ranskassa
Dansk Melodi Grand Prix 2004

Dansk Melodi Grand Prix 2004 oli Tanskassa järjestetty laulukilpailu, jossa valittiin Tanskan edustaja Eurovision laulukilpailuun 2004. Kilpailu pidettiin avoimena sävellyskilpailuna, johon lähetettiin 315 kappaletta. Lähetetyistä ehdotuksista valittiin kymmenen finalistia. Finaalikappaleiden nimet ja tekijät julkaistiin 22. joulukuuta ja esittäjät 8. tammikuuta. Finaali pidettiin 7. helmikuuta Atletion-areenalla Aarhusissa. Finaali pidettiin kaksikierroksisena. Ensimmäisellä kierroksella puhelinäänestäjät äänestivät viisi kappaletta toiselle kierrokselle. Toisella kierroksella voittaja valittiin puhelinäänestyksellä siten, että neljän Tanskan alueen puhelinäänten ja koko maan tekstiviestiäänten tulokset muutettiin pisteiksi kaavalla 12-10-8-6-4. Kilpailun voitti Tomas Thordarson kappaleella "Sig det' løgn", joka käännettiin kansainvälistä Eurovision laulukilpailua varten englanniksi nimellä "Shame on You". Finaalia seurasi 1 779 000 katsojaa. ==Tulos== ===Ensimmäinen kierros=== Numero Artisti Kappale Lauluntekijä(t) Tulos 1 Kaare Thøgersen "Lykkelig i nat" Mette Mathiesen Putosi 2 Neighbours "Solens sang" Helge Engelbrecht Toinen kierros 3 Petsi Tvørfoss "Mest når det er regn" Niels Drevsholt Toinen kierros 4 Mathias Kryger "Lonnie, kom nu hjem" Henrik Askou, Regin Fuhlendorf Putosi 5 Claes Wegener "For jeg kan li' dig" Misha Popovic, Nanna Kalinka Bjerke Putosi 6 Jan Klausen "Stjerner blinker i dit navn" Jan Klausen Putosi 7 Zididada "Prinsesse" Jimmy Colding, Danny Linde Toinen kierros 8 Nanna Larsen "Kys mig en gang til" Nanna Larsen Putosi 9 Ditlev Ulriksen "Hvor end du går hen" Søren Poppe Toinen kierros 10 Tomas Thordarson "Sig det' løgn" Ivar Lind Greiner Toinen kierros ===Toinen kierros=== Numero Artisti Kappale Pisteet Sija 1 Neighbours "Solens sang" 40 3 2 Petsi Tvørfoss "Mest når det er regn" 26 5 3 Zididada "Prinsesse" 46 2 4 Ditlev Ulriksen "Hvor end du går hen" 28 4 5 Tomas Thordarson "Sig det' løgn" 60 1 Pistetaulukko Numero Kappale Jyllanti Fyn Sjælland Pääkaupunkialue Tekstiviestiäänestys Yht. 1 "Solens sang" 10 8 6 8 8 40 2 "Mest når det er regn" 4 4 10 4 4 26 3 "Prinsesse" 8 10 8 10 10 46 4 "Hvor end du går hen" 6 6 4 6 6 28 5 "Sig det' løgn" 12 12 12 12 12 60 ==Lähteet== * *http://natfinals.50webs.com/90s_00s/Denmark2004.html ===Viitteet=== ==Aiheesta muualla== *Koko karsintafinaali DR:n sivuilla: Osa 1, Osa 2 Luokka:Eurovision laulukilpailu 2004 Luokka:Dansk Melodi Grand Prix
Panimoyhtiö Tuju

Panimoyhtiö Tuju oy on lappeenrantalainen, vuonna 2015 perustettu pienpanimo. Varsinaisen kaupallinen oma tuotanto käynnistyi vanhalla meijerillä Lappeerannan Harapaisissa syksyllä 2016. Tuju valmistaa oluita laajalla skaalalla ja valikoimaan tuotetaan modernien tyylien lisäksi perinteisiä oluita, kuin myös kokeellisempia villihiivaoluita. Vuonna 2022 panimon tuotantomäärä oli 100 000 litraa. == Historiaa == Panimoyhtiö Tuju oy:n perustivat kaksi olutharrastajaa, Tuomas Mäkiniemi ja Jukka Mononen. Perustajien nimikirjainten mukaan nimetyn panimon missiona oli tuoda panimotoiminta takaisin kaupunkiin ja valmistaa olutta perinteisin tekniikoin käsityönä. 2019 mukaan liittynyt, nykyisin osakeyhtiön toimitusjohtajana toimiva Samu Koskinen vastaa mm. panimon brändistä ja ulkonäöstä. Tuotteiden ulkoinen ilme on luonut yleisempääkin kiinnostusta ja Panimoyhtiö Tujulla on ollut taidenäyttely lokakuussa 2021 Kulttuuritila Nuijamiehessä nimeltään "Vähän tuonelaa, ripaus rakuunaa ja kasa mustaa huumoria". Panimoyhtiö Tuju avasi Lappeenrannan Rakuunmäelle hanahuoneen ja pizzerian nimeltä Tuju Taproom kesällä 2023. Vanhalla varuskunta-alueella, entisessä varuskunnan hevostallissa sijaitsevassa hanahuoneessa on 16 hanaa ja useita jääkaappeja. Pizzerian puolella valmistetaan hapanjuureen leivottuja napolilaistyylisiä pizzoja. Keväällä 2024 panimotoiminta muuttaa kokonaisuudessaan samaan kiinteistöön. Syksyllä 2023 pizzerian yhteistyökumppani Sourdough Pizza Crew ajautui yllättäen konkurssiin ja Tuju otti pizzeriapuolen liiketoiminnan haltuunsa. == Lähteet == Luokka:Suomalaiset pienpanimot Luokka:Panimoteollisuus Luokka:Lappeenrantalaiset yritykset
Vedenjohtavuus

Vedenjohtavuus eli vedenläpäisevyys on maaperässä esiintyvien maa- ja kivilajien ominaisuus, joka kuvaa, miten hyvin ne pystyvät johtamaan vettä. Kivennäismaalajien vedenjohtavuus riippuu niiden rakeisuudesta. Turpeen vedenjohtavuus on riippuvainen siitä, miten maatunutta se on. Maaperän vedenjohtavuus vaikuttaa pohjaveden virtaamaan. Maaperän vedenjohtavuutta ja pohjaveden virtaamia on tutkittu muun muassa moreenimailla. == Katso myös == * Kapillaari-ilmiö == Lähteet == luokka:Hydrogeologia
Ukrainan itäinen rintama (2022–)

Venäjän Ukrainan hyökkäyksen itäinen rintama on sotatoimialue Venäjän hyökkäyssodassa Ukrainaan maan itäosassa, johon kuuluu Donbasin alueen lisäksi Harkovan alue. Heinäkuuhun 2022 mennessä venäläisjoukot olivat valloittaneet Sjevjerodonetskin, Lysytšanskin, Rubižnen ja Izjumin kaupungit. Ukraina vapautti Izjumin, Balaklijan, Kupjanskin, Svjatohirskin ja Lymanin kaupungit vastahyökkäyksessään saman vuoden syksyllä. Ennen nykyistä sotaa, Itä- Ukrainassa oltiin kahdeksan vuoden ajan käyty taisteluja, joissa oli kuollut noin 14 000 ihmistä. == Sodan alkuvaihe (Helmi–maaliskuu 2022) == Presidentti Vladimir Putinin ilmoitettua erikoisoperaation alkamisesta, Venäjän joukot tunkeutuivat Ukrainaan yrittäen edetä Harkovan kaupunkiin, jolloin alkoi Ukrainan voittoon päätynyt Harkovan taistelu. Ukrainan mukaan venäläisjoukot räjäyttivät maakaasulinjan kaupungissa 27. helmikuuta. Mariupolin suunnalla Ukrainan 36. merijalkaväkiprikaati ja Azov-rykmentti torjuivat panssariosaston hyökkäyksen 27. helmikuuta. == Huhti–syyskuu 2022 == Itärintamalla Venäjän suurhyökkäys alkoi huhtikuun puolivälissä. Popasnan valtauksen jälkeen alkoi Sjevjerodonetskin saarto. Kesäkuun alussa Luhanskin alueen kuvernööri Serhi Haidai arvioi venäläisten hallitsevan suurinta osaa kaupungista, minkä lisäksi nämä tulittivat naapurikaupunki Lysytšanskia aiheuttaen suurta vahinkoa. Ukrainalaisjoukot eivät kuitenkaan olleet vaarassa joutua saarretuiksi. == Vastahyökkäys Harkovan ja Donetskin alueen pohjoisosissa== Noin 5 000 Lymaniin mottiin jäänyttä sotilasta oli pyytänyt lupaa paeta, minkä miehittäjien sodanjohto oli kieltänyt. Venäläiset vetäytyivät kaupungista vain päivä sen jälkeen kun Venäjä oli väittänyt liittäneensä vasta osittain miehitetyt alueet itseensä syys-lokakuun taitteessa 2022. Maaliskuussa 2023 Avdijivkan kaupungin pelättiin joutuvan Bah’mutin tavoin saarrostuksen kohteeksi. Se on ollut rintamalinjan välittömässä läheisyydessä Itä-Ukrainan sodan alkamisesta vuonna 2014 asti. == Vastahyökkäys 2023 == Jouduttuaan perääntymään Venäjän hyökkäyksen edeltä, Ukraina aloitti vastahyökkäyksen Bah’mutin suunnalla == Lähteet == Luokka:Donetskin alue Venäjän hyökkäyksessä Ukrainaan Luokka:Harkovan alue Luokka:Luhanskin alue
Advektioyhtälö

Advektioyhtälö on vektoriyhtälö, jolla esitetään advektion etenemistä. Tietokonegrafiikassa käytetään Navierin-Strokesin yhtälöistä johdettuja advektioyhtälöitä, jotka ovat eräänlaisia nopeusvektoreita ja jotka kuvaavat tiettyjen osasten liikkumista tietyllä nopeuskentällä. == Lähteet == Luokka:Vektorianalyysi
Koskensaaren ratasilta

Koskensaaren ratasilta on Haapamäki–Jyväskylä-radan ratasilta Kintauden kylässä Petäjävedellä. Se on rakennettu vuonna 1924 ja tyypiltään kolmiaukkoinen kivinen holvisilta. Sillan ratakilometrilukema on km 349+268. Suomen rataverkolla on Koskensaaren sillan lisäksi vain toinen moniaukkoinen kiviholvisilta, museosiltakokoelmaan kuuluva Uitonsalmen alikulkusilta Kajaanissa. Koskensaaren ratasillan keskimmäisen aukon vapaa mitta on 14 metriä, reuna-aukot ovat neljämetrisiä. Keskiaukossa virtaa Rautajalka-järven laskujoki ja etelänpuoleisessa aukossa on yksityistie. Koskensaaren ratasillan rakentamisen aikoihin valmistui kaksi muuta suurta kiviholvisiltaa, Matkaselkä–Suojärvi-radalle Sahakosken holvisilta, jonka vapaa-aukko on 18,7 metriä ja Jänisjärvi–Läskelä-radalle 20 metrin vapaa-aukkoinen Löytöojan ylittävä holvisilta. Molemmat ovat luovutetussa Karjalassa. == Lähteet == Luokka:Suomen rautatiesillat Luokka:Suomen kivisillat Luokka:Holvisillat Luokka:Petäjäveden rakennukset ja rakennelmat Luokka:Petäjäveden liikenne
Mar del Platan kansainvälinen elokuvajuhla

Festival Internacional de Cine de Mar del Plata on Argentiinassa Mar del Platan kaupungissa järjestettävä kansainvälinen elokuvajuhla. Juhla järjestettiin ensimmäisen kerran vuonna 1954. Juhlan järjestämisestä vastaa Argentiinan valtion elokuvan ja visuaalisen taiteen instituutti. FIAPF on luokitellut sen kuuluvaksi A-luokan elokuvajuhliin.Historia, mardelplatafilmfest.com. Viitattu 13.11.2023 }} Juhlassa on useita tapahtumia: * Kilpailu: jakautuu useisiin sarjoihin * Panorama: esittelee uusia elokuvia eri maista * Kunnianosooitukset ja retrospektiivi: esittelee merkittävien ohjaajien unohtunutta tuotantoa ja teatterilevitysten ulkopuolelle jäävää elokuvaa * Löytöjä: vanhoja klassikkoja Juhlapaikaksi valittiin Mar del Plata, koska se on tunnettu turistipaikkakunta. Kilpailusarja otettiin ohjelmaan vuonna 1959. Sen järjestää Argentiinan elokuvakriitikkoyhdistys. Virallinen palkintopatsas on kuvanveistäjä Pascual Buiguesin suunnittelema El Gaucho. Joinakin vuosina juhla on jäänyt järjestämättä. ==Lähteet== Luokka:Elokuvajuhlat Luokka:Argentiinalainen kulttuuri
Stevnsin klintti

Stevnsin klintti on 15 km pitkä kallionjyrkänne Tanskassa. Siinä näkyy paljon fossiileita. Se on Unescon maailmanperintökohde vuodesta 2014. Fossiilien joukossa näkyy tuhkaraita, joka kertoo liitukauden joukkosukupuuton aiheuttaneesta meteoriitin iskusta Jukatanin niemimaalla 65 miljoonaa vuotta sitten. Tuhkaraidan yläpuolisista kerrostumista voi lukea, miten kasvien ja eläinten määrä ja lajirunsaus toipuivat massasukupuuton jälkeen. Stevnsin klintti on yksi maailman kuuuluisimmista geologisista kohteista. Vuoonna 1980 tuhkaraidasta löytyi merkittäviä määriä iridiumia, joka viittaa alkuperään maapallon ulkopuolella. Ennen tätä löytöä joukkosukupuuton arveltiin liittyvän Intian tulivuorien aktiivisuuteen. == Lähteet == Luokka:Sjællandin alue Luokka:Unescon maailmanperintökohteet Tanskassa
Somrain kieli

Somrain kieli eli somrai tai sibine on tšadilaisiin kieliin kuuluvat kieli, jota puhutaan Tšadissa. Somrai on läheistä sukua ndamille, mutta kielten puhujat eivät ymmärrä toisiaan. Somraita puhuu noin 7 400 ihmistä ja sitä kirjoitetaan latinalaisilla aakkosilla. ==Lähteet== Luokka:Tšadilaiset kielet